पाएं अपने शहर की ताज़ा ख़बरें और फ्री ई-पेपरडाउनलोड करें
जिले में पिछले कुछ दिनों से कोरोना की जांच कम हो रही है। जिसके कारण संदिग्धों की परेशानी बढ़ गई। जांच नही होने के कारण अत्यधिक लोग संक्रमित हो रहे हैं। बुधवार को जिले में कोरोना के 1823 जांच में 182 संक्रमित मिले हैं। जिसमें सिर्फ एंटीजन किट के 7 73 जांच में 175 संक्रमित मिले हैं। संक्रमितों के मिलने का प्रतिशत 23 प्रतिशत है। जबकि स्वास्थ्य विभाग के आंकड़ों के अनुसार मंगलवार को इलाज के क्रम में पांच मरीजों की मौत हो गई है। बुधवार को होम आइसोलेशन में रहने वाले 286 व आइसोलेशन वार्ड के 11 संक्रमित सहित 297 संक्रमित पूरी तरह ठीक हो गए है।
जिले में अप्रैल से अभी तक 4912 संक्रमित मिले हैं। जिसमें 2617 मरीज पूरी तरह ठीक हो गए है। शेष बचे संक्रमितों में 260 को आइसोलेशन वार्ड, 17 को रेफर तथा 1875 को होम आइसोलेट किया गया है। जिले में फिलहाल 2152 एक्टिव केस है। बुधवार को मोतिहारी में 66 संक्रमित मिले हैं। वहीं ट्रेन से विभिन्न स्टेशनों पर उतरे 106 यात्रियों की जांच में एक संक्रमित मिले हैं। मोतिहारी में 58, शरण नर्सिंग में 29, डंकन रक्सौल में 16, पकड़ीदयाल में 11, सुगौली में नौ, पीपराकोठी व हरसिद्धि में आठ-आठ, एसआरपी रक्सौल, अरेराज व तुरकौलिया में छह-छह, पताही में पांच, केसरिया, कोटवा, चिरैया, बंजरिया व छौड़ादानों में चार-चार, पहाड़पुर, ढाका, संग्रामपुर, आदापुर व चकिया में तीन-तीन तथा रक्सौल, मेहसी व कल्याणपुर में दो-दो संक्रमित मिले हैं।
सदर अस्पताल के आइसोलेशन वार्ड में 94 मरीज भर्ती
जिले में पिछले 35 दिनों में 4912 कोरोना संक्रमित मिले हैं। इसमें 2617 संक्रमित पूरी तरह ठीक हो गए हैं। 17 को बेहतर इलाज के लिए रेफर किया जा चुका है। वहीं 22 मरीजों की इलाज के क्रम में मौत हो चुकी है। जबकि सदर अस्पताल परिसर स्थित आइसोलेशन वार्ड के 335 बेड में 94, डंकन रक्सौल में 60 में 46, एसआरपी रक्सौल में 40 में 27, रहमानिया 30 में 18, शरण नर्सिंग होम में 50 में 48, चकिया में 50 में 9, ढाका में 50 में तीन, अरेराज में 50 में 8, पकड़ीदयाल के 50 में 2 तथा पीएचसी के 192 बेड में 5 मरीज को भर्ती किया गया है। फिलहाल जिले में एक्टिव केस 2152 बताया जा रहा है। बुधवार को को जिले के विभिन्न प्रखंडों में लगाए गए जांच शिविर में मात्र 1823 संदिग्धों की जांच की गई है। इसमें आरटीपीसीआर के 945 में 6, ट्रू नेट के 105 में 1 व एंटीजन के 773 जांच में 175 पॉजिटिव मिले हैं। इसकी पुष्टि सिविल सर्जन डॉ. अखिलेश्वर प्रसाद सिंह ने की है।
एक्सपर्ट व्यू
^पिछले साल की अपेक्षा इस साल के कोरोना का नया स्ट्रेन ज्यादा खतरनाक है। जिसके कारण 30 से 50 वर्ष के लोग अधिक संक्रमित हो रहे हैं। पिछले साल बहुत कम लोगों में संक्रमण दूसरे स्टेज में पहुंच रहा था। तथा आरटीपीसीआर जांच में कोरोना के संक्रमण की पुष्टि हो रही थी। इस बार ठीक इसके विपरीत आरटीपीसीआर जांच से संकमण का पता नही चल रहा है। एंटीजेन किट की रीडिंग सही आ रही है। ज्यादा लोग एंटीजेन जांच में ही पॉजिटिव मिल रहे हैं। सिटी स्कैन से भी फेफड़े में संक्रमण व स्कोर से कोरोना का पता चल जा रहा है। लॉकडाउन में घरों से बिल्कुल नही निकले। बाहर नही निकलने पर संक्रमण का खतरा बिल्कुल नही है। कोरोना का दोनों डोज लेने के बाद संक्रमित होने पर भी बहुत ज्यादा परेशानी नही होगी। घबराएं नहीं, अधिकांश लोग संक्रमण से मुक्त हो रहे हैं।
डॉ. अनिल कुमार सिन्हा, सदर अस्पताल मोतिहारी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva kas_Deva hin_Deva bho_Deva zho_Hant eng_Latn